instruction
stringlengths 1
64.4k
| completion
stringlengths 1
64.6k
| task_type
stringclasses 3
values |
|---|---|---|
Continue the following story in Rutooro: Zitandika okwirukira kimu okufa n'okukira Zikeeyongera okwiruka nizihondera enkiro ei rutomere. Izooba obu lyatobiire,
|
Mwezi yatanaka ekyererezi, omusana gwagarukaho buhyaka, hanyuma na zo zaayeyongera okwiruka zitaina bulemeezi bwona.
|
monolingual_generation
|
Continue the following story in Rutooro: Emikono ei baataire omunda ya kyegira runyonyi oru, etaleme kurujwahya. Nahabweki, hati obu rwaboine ruhikire omwirungu wankutaha, nambere
|
omuntu atarukunihirwa kuhika, rwasirimuka hansi, rubanze ruhuumuleho. Obu rukaba nirugwa hansi ruti, ahonaaho nirufooka nyantwiga eri, eyaraganiize kwita Magurugasiganjuranamuyaga.
|
monolingual_generation
|
Continue the following story in Rutooro: "Magurugasiganjuranamuyaga, ntakugambire nti ndiija ndi kintu ekya buli mulingo gwona ndi kwita?" Ebi nibyo bigambo ebi yamukagwize obu yamazire kugwa hansi erekiire n'omukono gwe okuruga omunda yay0. Magurugasiganjuranamuyaga omukasumi ako, akaba ataina kintu kyona eky'okugigarukamu. Akagigambira kimu kyonka ati, "Nyita kandi hati ndaakora ki!" Nandiki
|
yo eti, "Hati embwa zaawe ezinyakukwesiguza ziri nkaha?" Nandiki Magurugasiganjuranamuyaga ati, "Kandi obu naakubaire nziina, hati oba noncuza oti?" Nandiki yo eti, "Ka mbanze mpuumuleho, nukwo obu ndaasisiimuka nkukaguze kurungi obulyo obwakuntemesezeeho omukira gwange, kunsiga ndi kikunku nti." Nandiki Magurugasiganjuranamuyaga ati, "Byona biri hali iwe waitu."
|
monolingual_generation
|
Continue the following story in Rutooro: Hati okwakubaire kuhuumura buhuumura kwonka, Wantwiga akagwijagiirra kimu oturo otwa wansazi. Kandi tali uwe wenka ayagwijagiire, baitu noobwakubaire Magurugasiganjuranamuyaga weenyini, omukasumi ako ayaakubaire ali omukutuntura kw'okufa, na uwe akagwijajagira habw'obujwahi obw'okwija naasuuleebera omumwanya okumara obusumi obu bwona. Bakabyama na kahwera yabahwera. Obwire bukakya, bwagaruka bwaira
|
bakyabyamire. Nyenkya endi aho, nka hansoonooki, Magurugasiganjuranamuyaga owaakaba ali omuturo otw'amaani, akasisana nk'omuntu arukuroota obu yahuliire iraka ly'amajugo g'embwa nirigambira hara muno. Kwija kwetegerereza kimu iraka eri oku liri kwo iraka ly'amajugo g'embwa nubwo obu yasisiimukire. Omukasumi ako akahuurra amajugo nigarangira nk'agembwa nyingi eziina ekintu eki
|
monolingual_generation
|
Continue the following story in Rutooro: zirukuronza. Nambere bakaba bali, uwe hamu na wantwiga, habw'okuba irungu eritarukusobora kuhikwamu muhiigi weena, ahonaaho akagumiza kimu oku amajugo ago, gali majugo g'embwa ze, niziseerra akagwo ke. Akabanza
|
yagumiisirizaaho akaanya, nukwo zisobole kwirra haihi. Obu yahuliire nizisa nk'eziri haihi kubahika, yagira ati 'Ka nzaanuukule'. Aho nukwo kweta ati, "Mwezi, Mahwa, Mwirima Nyanja, da! da!da! kurru! mbabone hanu."
|
monolingual_generation
|
Continue the following story in Rutooro: Nyambwa zaawe kuraara zihuliire iraka lya mukama wazo, ahonaaho zigarukwamu amaani maingi muno, zitandika okwirukira kimu okufa n'okukira. Nyantwiga kwija kujumbuutuka, zo zimazire ira kuhika. Mukama wazo akazigambira ekigambo kimu kyonka ati, "Mwehiire!" Ahonaaho zaatandikiraho okukora akalimo. Zaatabatabagira Nyawantwiga eri zaagiraaza warairaha. Obu
|
zaamazire okugiita, hati zaija hali mukama wazo okwoleka okusemererwa kwazo. Zaamutembatemba, zaamukombakomba, zaamukora buli nyakalingo yoona embwa ei zikora mukama wazo okumwoleka okusemererwa kwazo. Eky'amahano Magurugasiganjuranamuyaga kwija kunaga amaiso, dara amacumu ge ahiigisa buli kiro haihi n'ekiikaro eki abaire agwijagiriiremu. Eki kikamwongeramu muno amaani.
|
monolingual_generation
|
Continue the following story in Rutooro: Habw'okutasobora noobwakubaire okuteebereza kwonka enkiro y'owaabu, akacwamu kugenda mporamporara naahiiga okuhikya Nyamuhanga obu alimuhikya
|
omukicweka ky'ensi ei arukusobora kuteeberezaamu enkiro y'owaabu, nukwo hati azoole omuhanda oguraamuhikya omuka ye.
|
monolingual_generation
|
Continue the following story in Rutooro: Ebiro bingiho bikagenda atakasoboire kuhika omukicweka ky'ensi ei asobora kuteebererezaamu enkiro y'owaabu. Embwa ze
|
zaitaga enyamaiswa, hanyuma uwe ateera obulindi, ayokya enyama, alya. Obundi yacwaga ebijuma by'emiti nibyo naalya.
|
monolingual_generation
|
Continue the following story in Rutooro: Omubusumi obu bwona, mukazi we, abaana be nyina hamu na ise, n'abantu abandi boona abaamugonzaaga, bakaba batarukusobora kwikiriza ebigambo bya Kamanyi na Kakengi, buli
|
kiro abaabagambiraga bati, "Muleke kutuntura, Magurugasiganjuranamuyaga aliyo mwomeezi, kiriba kiro kimu obu mulimubona naataaha." Haihi bazaire be kugamba ngu nibamuwebugira obu baakaboine basigaire omubuguuda bwe.
|
monolingual_generation
|
Continue the following story in Rutooro: Ekigambo ky'omukuru mukaro, obu oijuka orumaho. Litabe ira, omurwebagyo orurungi aho, ente ziri haihi kutaaha, ab'omba Magurugasiganjuranamuyaga obu baahuliire amajugo g'embwa, omunkiro, nigarangira. Kamanyi na Kakengi
|
obu baagiire kugira bati "Omwana wa nyinaitwe, Magurugasiganjuranamuyaga yaija," nyina hamu na mukazi we baatamu omukungo kurra habw'okutagonza kuhuurra ebigambo ebirukusisana biti, hamu n'okutagonza kuhuurra amajugo g'embwa
|
monolingual_generation
|
Continue the following story in Rutooro: okubaaijukya omuntu wabo, bo, ou barukuteekereza ngu akafa ira. Baitu Kamanyi na Kakengi bo,
|
batalekeerre okubagira bati, "Barungi bange muhuumule, muteekanize kurungi enju, nukwo tutangiirre mugenzi waitu n'ekitiinisa ekimusemeriire."
|
monolingual_generation
|
Continue the following story in Rutooro: Obu bakaba bakyali omukurra hamu n'omubigambo ebirukusisana biti, bakaija kurora ezimu ha mbwa ze zibahikireho ira. Okusemererwa oku ziina kw'amahano. Emikira neecwibwa, kandi niigurukira haiguru n'okuhuunahuuna okurukuragiirra okusemererwa okw'amaani oku zikaba ziina "Mundugeho kuli nyowe!" ebi nibyo ebigambo nyina Magurugasiganjuranamuyaga ebi yazigambire obu zaizire kumutembatemba. Ati,
|
"Obu muli mbwa z'omugaso, kwija n'omwana wange hati mubaire ki?" Obu zaizire kugenda n'omba mugole wazo Burungibuliza, na uwe nukwo yazeegambira. Baitu ebi byona zo itabifeeho. Obu zaamazire kukora eki zikaba igenderiire - okuranga okuzaahuka kwa mukama wazoahanaaho zaayegarukirayo, okutangaana mukama wazo, nukwo zisobole kwija nawe.
|
monolingual_generation
|
Continue the following story in Rutooro: Burungibuliza na Nyinazaara obu bakaba bakyali omukurra kwabo omunju, bakahuurra aheeru emirera neeteerwa, akoogo nikasaara, ezigati yoona etairemu wa, wa. Kwija kugira bati na bo ka barole
|
ekiri aheeru, amaiso gabo gaabaroza eki bakaba batarukunihira kurora, omuntu ou baanihiraga ngu akafa ira. Omu ha bagenzi be amutaire haibega nk'omwana, abairu be bamujugalikire oku n'oku.
|
monolingual_generation
|
Continue the following story in Rutooro: Okubanza nyina hamu na mukazi we bakateekereeza bati rundi nibaroota; baitu obu bamusimburwire, mporampora omutima gwabagaruka omunda, ahonaaho Burungibuliza yagwa iba omukifuba, baaramukyangana n'okusemererwa kwingi. Omuzaahuki obu yataahire omunju, ise na nyina baamubukara obwa kabiri, orole oku baamubukaire obu akaba naagabura. Baamiisa
|
endembeezi, eka yoona yaba omukusemererwa. Buli mutaahi weena owaakaba aina ekintu kyona omuka ye, kiro eki atakisigeyo. Ti mwana wa maarwa, ti mwana wa mata, ti mwana wa buli kintu kyona ekiriibwa. Kiro eki obugenyi bwaraazaamu orole nka hakiro eki yagabuliiremu Burungibuliza.
|
monolingual_generation
|
Continue the following story in Rutooro: Hanyuma y'okumara ebiro naakyalya kandi naanywa n'abooruganda rwe hamu n'abantu abandi boona abaijaga okumujwahukiirra, hati akasaba bagenzi be bamusendekereza agende kweranga hali Isaza hamu n'embwa ze. Abantu obu baakihuliire ngu Magurugasiganjuranamuyaga naagonza kugya kweranga
|
hali Isaza, buli owaakaba naayesobora weena hakiro ky'okugenda kwe, akaija okumusendekereza nukwo ahike omba Isaza n'ekitiinisa kingi. Bakamutwarra omukateeko, kandi buli ayakahuurraga ha ibara lye weena omumuhanda, yaijaga nairuka okumuroraho hamu n'okumusiima habw'okwongera okugaruka omubantu.
|
monolingual_generation
|
Continue the following story in Rutooro: Isaza obu yamuboine, na uwe akasemererwa muno habw'obusinguzibwe oburukwingana buti.
|
Habw'okugonza okwoleka okusemererwa kwe, akamuha engumba ikumi nukwo asobole okwinura
|
monolingual_generation
|
Continue the following story in Rutooro: abantu be boona abarukumusemerererwa. Kandi okumwolekere kimu obwesigwa obu aina omuli uwe, omukumaliirra kwa byona, akamufoora Muhikirwa (katiikiro) we omubukama bwe.
|
Ibara lya Magurugasiganjuranamuyaga likarangaanwa hoona hoona omunsi, kandi n'abantu baingi bakeegera hali uwe engeso ey'obumanzi hamu n'okumaliirra okukora ekintu hataroho kutiina kwona.
|
monolingual_generation
|
Continue the following story in Rutooro: 1- Yega engabu 'Kapaapa Omutatembwa' omumutwe: Naija Kapaapa, naija Minyumiro. Naija Misisa gwagambiire okuzimu ensi ekaatika enyamwenge. Nkateera akasaija kaagwa n'engabu yako, kaagicwa orutwanga Kaagamba owanyinako kati "Imuka ompoorre," Ati, "Mpoole ngase ki Musisa
|
gwagambiire okuzimu ensi ekaatika enyamwenge." Kikumiro niikamwa enfuuzi, Kitagweta niigweterwa abeega. Abagufu nkumbya nk'empike, abaraihire ntema nk'omugusa. Maau akantuma amaizi namuleetera obwamba bw'esamaga Taata yantuma enku namuleetera ebicweka by'emango. Okalime nkataahe, otembe haiguru amasega gakulye
|
monolingual_generation
|
Continue the following story in Rutooro: 2- Binu haifo biboha orulimi, baitu obu oba osoboire kubigamba kurungi, bikuha obusobozi bw'okwaturaga kurungi ebigambo. Bigambe noorahukiriza emirundi nyingi oti:- (a) Obu
|
oli Munyarwamwanja kubaza Orunyarwamwanja okaba ki? (b) Abudooni noogyaha? Ningenda Budongo. Abudooni nookoraki? Ninsamba obudongo. (c) Omukazi taiha iba ihwa, obu alimwiha limwiha omuka.
|
monolingual_generation
|
Continue the following story in Rutooro: 5- Kora omuzaano gwa'okubara kw'omubwijukizi oti: Ntembe akasozi, ngereka, ntaho n'akandi, ngereka, nti
|
obu mwena, ngereka. Ntembe akasozi, ngereka, ntaho n'akandi, ngereka, nti obu mwenda, ngereka.
|
monolingual_generation
|
Continue the following story in Rutooro: Abagataaha nubo bagaiha emiroto. Bakincwire buli akinagireho. Cumba tulye tiguli mwaga. Eraateere tejunjuura. Enjura etahinda niyo egwa, obu emara kuhinda buli mujumbi.
|
Ekibi bakifuuhya kitakaizire Gunsingire aleha bike. Ihanga rukanga likwatanizibwa. Kake n'engambo nungi Nkuroho anywana mbere onywaine Nyansorombi tahwa bagiibiire. Rwagunywaine aliba ataroho.
|
monolingual_generation
|
Continue the following story in Rutooro: Kijubwa aizire? Ngu aizire. Kibaizi aizire? Ngu aizire. Katikoomere aizire? Ngu
|
aizire. Omwana aizire? Ngu araha? Taroho! Taroho! Ayebere! Ayebere! Muze!Muze! Muze! Muze!
|
monolingual_generation
|
Continue the following story in Rutooro: Kibbaate kya Kaseegu ibara erirukumanyisa omuntu na ise kimuzaara. Bantu baingi omubusinge obwa ira abaayetwaga amabara aga mulingo ogu.
|
Soma agamu hali go kandi olengeho n'okuzoora ekyaleeteraga amabara ga mulingo ogu kumanyisa omuntu na ise rundi nyina kimuzaara:
|
monolingual_generation
|
Continue the following story in Rutooro: Kihuka kya Njagijagi; Isimbwa lya Waraga; Kagoro ka Kyomya; Rubumbuguza rwa Mugizi; Rukidi rwa Nyatworo; Ruboha rwa Kabombo;
|
Rujumba rwa Kiigatiire; Kiiza kya Ndoleeriire; Kibbani kya Ikazire; Kinyamairu kya Karogo; Babwemara ba Bisweko; Nyemera ya Mpuru, n'agandi.
|
monolingual_generation
|
Continue the following story in Rutooro: Omusaija omu, Benedikito Karutaba akaba ali w'emyaka asatu n'etaano ey'obukuru abafumu be basatu ha baamumanyisiize amakuru ag'okutiinisa kandi ag'obujune, nkooku asigaizeeyo ameezi mukaaga gonka afe, aruge omunsi. Omunyeeto ogwa
|
mbere akaba agurugiremu, baitu ha myaka asatu n'etaano akaba ali muroko gw'omusaija, weena anywisiriize, nairagura nká Miyumbu, muhango nk'enjojo, 'ekifuba kye oti kitaro, enda ye oti rubango; okwesimba oti Kyomubulembo.
|
monolingual_generation
|
Continue the following story in Rutooro: Ihanga lye akaba ali Munyoro. Oruganda rwe Mubboopi, obwihwa bwe Mucwamba. Empaako ye Atwoki. Omu kwega kwe akaba aina diguri mu by'Obusuubuzi, ei yasomiire omu Univasite ya Buhindi, ise
|
Andereya Rutaba ha yamutwekere obu akaba akyali muto. Akamaliiriza okusoma kwe ali w'emyaka abiri n'ena yonka yagaruka omu Uganda, yatandika okukora omu Kitongole kya Piida ekya Gavumenti ya Uganda.
|
monolingual_generation
|
Continue the following story in Rutooro: Hanyuma y'omwaka gumu bakatandika Rediyo Uganda, baamwihurra baamugarra omu Kitongole eki okukoonyera okukitandika n'okukita ha rukarra rwonyini. Akaba aina amagezi n'okucwa enkamba ha yatandikiire
|
baitu hanyuma y'emyaka nk'etaano omu Kitongole eki, yatandika okufooberra, kusisana na itwe bataahi be abamu, abaasigaire omu Uganda, abataratungire omugisa gw'okwegesibwa nk'okwe aheeru y'ensi y'owaitu.
|
monolingual_generation
|
Continue the following story in Rutooro: Akaba ali mwana w'omu bantu. Ise akaba ali w'Isaza omu Bukama bwa Bunyoro. Akaba atungire, ayeyombekiire kandi amanyire kukozesa itungo kurungi. Akaba azaire abaana bbana, baitu hanyuma y'emyaka ena nambere Karutaba yaziire okuruga Buhindi, nuwe akaba asigaireho wenka. Ha
|
rubaju orumu akafare, habwokuba ensimbi zoona ezi akaba ahaireyo kwegesa omutabani ogu Buhindi itafe busa, ikaganduka. Akagaruka na diguri kandi ahonaaho yatunga omulimo omurungi omu Gavumenti, yatandika okukora ngu aba yakoraga na bo baijaga bamugambira omutabani nkooku arukukora kurungi.
|
monolingual_generation
|
Continue the following story in Rutooro: Baitu omu kasumi omuntu weena aka akaba atarukunihira, Andereya Rutaba akakwatwa nimonia bwangu baamutwara omu
|
irwarirro, abafumu be okumukiza baalemwa hanyuma ya sabbiiti emu yaikya orwoya rwe orw'amaani orwa ha mpero,
|
monolingual_generation
|
Continue the following story in Rutooro: yarucwa omu kanwa. Baamukuma n'ekitiinisa ekyayolekere nk'oku abantu baingi bamugonzaaga nibamutamu ekitiinisa. Akasiga sente mu bbanka, n'ebitungwa
|
hamu n'ebikwatwa. Nk'oku bagamba ngu, "Azaara omu tagweta", byona ebyali aheeru byali bya Karutaba omutabani, n'omufakati nyina.
|
monolingual_generation
|
Continue the following story in Rutooro: Karutaba akaba atarukwenda itungo lingi, ente akaba atarukwesiga ngu niisobora kwikara kurungi mukama wazo ataroho, nahabweki ezirukukira obwingi yazitunda ensimbi
|
yazita omu bbanka. Nahabweki sente ise ezi yasigire, oteho na zinu ezarugire omu nte, oyongerezeeho n'omusaara gwe, zamufoora omusaija omuguuda mali.
|
monolingual_generation
|
Continue the following story in Rutooro: Baitu obuguuda buhiira bufubira. Emyezi nyingi erabireho hanyuma y'okufa kwa Ise, obwomeezi bukatandika okuhindukaho kake. Obwekambi bwe ha mulimo bwakeeha,
|
baitu obwekambi bwe ha nkooba bwayeeyongera. Amagezi ge ha kukozesa obusumi bwe obw'obugabe, ekintu ekinyakulemeera abantu baingi omunsi yaitu, gaatonterra.
|
monolingual_generation
|
Continue the following story in Rutooro: Omu myaka eyabandize akaba ahandiikire ekitabu ha Bakama b'omu Uganda, n'ekindi ha itungo ly'omu Uganda, omu busumi
|
bwe obw'obugabe, kandi abantu bakaba nibabigonza muno, baitu hati akaba atakyaina mwanya kukora ebintu bya mulingo nk'ogu.
|
monolingual_generation
|
Continue the following story in Rutooro: Hanyuma akatandika okurwararwara, akabanza enkaka, yataho eby'ahamumiro, yayongeraho okugenda naahwamu esagama. Nahabweki obu yatungire okuhuumura kwe yamalirra okugenda okurora abafumu abaginga,
|
bamukeberre kimu buzima nk'Abanyankole oku bagamba, bahike ha nsibuko y'endwara ye bamutambire. Akaba aina ensimbi z'okubasasura n'okusasurra omubazi gwona ogu baakumuragiire. Obu
|
monolingual_generation
|
Continue the following story in Rutooro: bamazire kumukebera boona omurundi ogwa ha mpero, bakamurangira n'obujune bati, "Tukukebiire twakwekebiija weena, baitu eky'okusaalirwa oina oburwaire omu
|
sagama yaawe, kandi oburwaire obu nubwija okukwita omumyezi mukaaga kuruga hati. Busaho mubazi ogumanyirwe omunsi yoona ogusobora okukutambira."
|
monolingual_generation
|
Continue the following story in Rutooro: Hanu ka'mmuleke uwe wenka akutebeze nkoku yamazire emyezi egi omukaaga abafumu ei baali bamucweriire okufa. Benedikito Karutaba akaba ali muhuuru. "Abafumu obu baamazire okuntebeza amakuru ganu, ag'enkizi, ag'obujune, nyowe nyeena nkacwekacweka nahoibwamu amaani, nasisana nk'ekisunga kwonka. Kikantwarra omwanya okwikiriza nti na nyowe ntaaha ndi w'okufa, kandi tikuli kufa kwonka baitu ngu niinyija kufa omu mwanya muke guti. Ira lyona
|
okufa nakuteekaga ha bantu abandi abakaikuru n'abagurusi. Nyowe nayebaraga nti ndi w'okwikara omu nsi ebiro n'ebiro. Ninteekereza nti itwena nukwo tuteekereza tuti obu tuba tukyali bato, rundi tutakarwaire; baitu hanyuma ya sabbiiti emu yonka nkaikiriza egabu yange, namanya nti ndi w'okufa, okufa kya boona, abamu bagenda ahonaaho, abandi bagenda handi hake baitu ha mpero ya byona boona bagenda kandi baligenda.
|
monolingual_generation
|
Continue the following story in Rutooro: Ekikuru eki nkaba ningonza okukora nukwo ensita enu kugirinda n'okugisereka abantu boona, n'okukira muno nyina nyowe. Kandi nkateererra n'abafumu bange kutagambiraho muntu weena ebi bangambiire.
|
Nyina nyowe akaba ali mukaikuru muno, ninyowe mwana omu wenka ou akaba asigaize omu nsi. Okumanya ngu nkaba niinyija kufa bwango nti kyakumucwire omutima kimwita atakahikire.
|
monolingual_generation
|
Continue the following story in Rutooro: "Ntagonze enganjani zange bamanye habwokuba buli omu akwizire nanganyira rundi naayehambiriza okungirra amakune ngu
|
habwokuba nsigaize ebiro mbarwa nfe. Hanu nuho nateekereriize nti Ruhanga akatukora kurungi kutusereka empiko zaitu.
|
monolingual_generation
|
Continue the following story in Rutooro: Omukasumi kanu nkaba ntarukuzooka nk'omurwaire muno, nkaba nyanukiremu nikyo kyona baitu oburwaire nkoou abafumu bangambiire bukaba nibwija kundiira omunda nk'ekookoro nimpukurwa nk'omuti gurukuliibwa emungu. Obu narugire Nairobi ha nagenzire okurora abafumu,
|
nyina nyowe akaija Kampala okundora. Obu nkaba nkyali kubi mali baitu nkeehambiriza okwimuka n'okwekozakoza ebintu okumwoleka ngu tindi kubi muno. Tindukumanya obu araaba yannyetegeriize. Hanyuma y'ebiro bike nkamusoonasoona yagarukayo omuka owaitu Kyesiiga-Bunyoro.
|
monolingual_generation
|
Continue the following story in Rutooro: Hati nu obu namazire okwemaraho obutiini bw'okufa n'esanduuko y'okunziikamu, n'ekituuro, natandika okuteekereza n'amaani nk'oku ndaamara ebiro byange ebi ebike ebisigaireyo omu bwomeezi bwange. Nkaba nyina sente ezirukumara omu bbanka, omugurusi akaba ansigiire nyingi
|
n'ezi naihire omu nte zaali nyingi. Nkaba nyine ezindi omu Iusuwarensi, kandi obu oteho n'ez'omusaara gwange. Nahabweki ekya sente kikaba kitarukuntuntuza. Kangambe nti obunaku bwange bukaba butali ha sente kyonka bukaba buli ha busumi.
|
monolingual_generation
|
Continue the following story in Rutooro: Namalirraokumaraomulimo gwa Gavumenti.Nabagambira nti, niinyetaaga okuhuumura okuhikya obundikirra kimu. Baanyikiriza nainuka. Nasaba n'ensumbuuso yange okumara emyaka
|
ikumi na gumu ei namazire ninkorra Gavumenti nayo baagimpa. Nkaba nyina motoka nungi ya Masiidizi Benzi,
|
monolingual_generation
|
Continue the following story in Rutooro: nagitungiramu dereeva. Namalirra okubungira Uganda yoona. Ebintu byange byona nabiboha baabita ha roole,
|
nabitaho omuntu baabitwara Kyesiiga, Bunyoro owa nyina nyowe. Nyowe nagenda kutandika okurambura kwange.
|
monolingual_generation
|
Continue the following story in Rutooro: Nkagonza okubandiza Tooro. Hakaba haliyo nyinento nyowe aswirweyo. Baamwetaga Alyerunga, iba akaba ayombekere Ibonde,
|
aina abaana bbana. Bakaba bali baana barungi baina amagezi n'obulyo kubalirra ha myaka y'obukuru bwabo.
|
monolingual_generation
|
Continue the following story in Rutooro: Ha kiro ekya kabiri, obu nkaba ndi omuka aho akaana akamu akaisiki k'emyaka etaano yonka ey'obukuru, baakeetaga Felisite kakaija kaikarra aho twatandika okubaza. Obu tukaba nitubaza tuti, nkahurra omwana yatulika n'ebigambo ebi nkaba ntarukumunihiramu, baitu ebi natangiriire n'ekihika. Omwana obu yayongiire kwanjurra orubazo rwe yagira ati:
|
"Nyowe obu ndikura tindifa." Nyowe nagarukamu nimpunirra nti: "Tolifa? Abantu boona obu bakura ngira bafa." Felisite agarukamu ati: 'Haroho abantu abamu n'obu bafa, baikara bali boomeezi. Kakuba oba oli muntu murungi, oli w'embabazi, oli mwenda, obu ofa abantu basigara nibakwijuka, osigara oli mwomeezi omu mitima yabo!"
|
monolingual_generation
|
Continue the following story in Rutooro: Felisite angarukamu ati: "Omwegesa waitu omu Sunday school nukwo yatwegeseze ati. Akagamba ati, "Kakuba ohandiika ekitabu
|
kurungi, nk'Abakwenda ba Mukama waitu, Yohaana, Matayo na Paulo n'abandi, abantu baikara nibakwijuka nibakugamba ebiro n'ebiro."
|
monolingual_generation
|
Continue the following story in Rutooro: "Nkaba ntandikire okunulirwa orubazo rw'omwana onu habwokuba rukaba nirunkwataho muno nukwo kwongera okumukanguza nti: "Haroho n'abantu abandi aba yakugambiireho abatafa?" Felisite aikiriza ati: "Ego, akatugambira ati haroho abasaija n'abakazi abamu abaahandikire ebizina ebituzina, nka, Charles Wesley na Kaabagangara boona bakyali boomezi, ensi zoona niibaijuka. Abandi bahandiika ebitabu nk'eky'Omutambuze ekyahandikirwe omusaija ibara lye linyebere". Nyowe hanu mwijukya nti: 'Nuwe Yohaana Banyani'.
|
Agira ati "Otyo! nuwe Banyani" ati "ogu hati bunu tarukukira aboomeezi abamu omugaso n'okurangaanwa?" Omwegesa waitu akagaruka yatugambira ati, "Abantu abamu abaguuda basiga sente zaabo baigweta okukoonyera abantu abanaku omumasomero, rundi okwombeka amarwarro," kandi akagira ati "Ensimbi ezi obu ziba ziri nnyingi tiihwaho bakozesa amagoba gaazo. Zo zoonyini ziikara niizaara abaana n'abaijukuru ebiro n'ebiro, n'omuntu ayaisigire boona nibamwijuka, kandi nibamusiima".
|
monolingual_generation
|
Continue the following story in Rutooro: Hati omwana akaba ampikire ha mutima gwonyini. Omu kasumi kanu ak'obwomeezi bwange obugufu, Felisite akaba ampaire
|
omubazi n'ekiti. Nubwo namukagwize nti: "Iwe hali ebi byona olikoraho kiha eky'okukutanga kufa okaikara oli mwomeezi?"
|
monolingual_generation
|
Continue the following story in Rutooro: Felisite agarukamu n'obuculeezi ati: "Nyowe tinyina magezi maingi okugamba nti ndihandiika ebitabu n'ebizina n'ebicwereriirwe, kandi tindikumanya nti nditunga itungo
|
lingi, baitu ninsobora kuba w'embabazi n'okukoonyera abantu n'okuba w'amakune, n'okutunga enganjani zange nukwo obu ndifa nsigale nyomiire omu mitima yabo".
|
monolingual_generation
|
Continue the following story in Rutooro: "Nyowe n'omutima gwange ogwijwire omuhimbo habw'ebigambo by'amagezi eby'omwana onu yangambiire, namweta yaija namuteeka ha kibero ky'okuguru kwange, nabaza na
|
uwe mutunuuliire omu maiso namugira nti: Ruhanga naija kukuha amagezi n'ebitabu noobihandiika, n'ebizina noobicwererra. Kandi n'itungo naija kulikuha noolikoonyeza abandi."
|
monolingual_generation
|
Continue the following story in Rutooro: Nkasiima Ruhanga habw'orugendo rwange runu orwa Tooro. Habwokuba omwana ebi yangambiire nibyo nkaba niinyetaaga okumanya omu kasumi ako. Itungo
|
nkaba nyinalyo kulengesaniza na bagenzi bange Abarukwiragura ab'omu Uganda. Okwegesibwa omugurusi wange akaba akumpaire, ebitabu nkaba ninsobora okuhandiika kakuba nyetaho.
|
monolingual_generation
|
Continue the following story in Rutooro: Ekiro ntabyame nkaraara ninteekereza. Owaakaba aiziire sabbiiti yoona nkamara bbina byonka, nagira nti, 'kangaruke omuka okukora nswaze abafumu abangambiire ngu nsigaize emyezi mukaaga yonka nfe.' Ekintu kimu ekikuru eki nkaba mmazire okumalirra ntakarugire Ibonde nikyo kinu: nkaba ntarukwija kwikiriza okufa
|
omu mutima gw'omwana ogu Felisite, owaakaba ayegere akyali muto ati, kandi na Nyowe yanyegesa ensita y'okwomeera. Ekikuru omu bwomeezi tibiri byanda n'obutoigo omuntu ebi amara omunsi, baitu omuntu ebi akora rundi ebi agamba omu kasumi ako aka amara ali mwomeezi.
|
monolingual_generation
|
Continue the following story in Rutooro: Nkasanga haroho ebintu bingi ebi nakoraga ebi ntarukwetaaga. Natandika okuba mbaliirizi ha buli dakiika n'esaaha yoona ey'obwomeezi bwange. Ekyarugiremu obusumi bwange bwona natandika okububara nk'eruuru. Nkeesanga nti nasiisaga obusumi bwingi muno omu kuteera
|
orujali, omu kugenda ha binyumyo omu kubyama n'okuhetera, omu kulya n'okunywa. Kandi na sente zange naisiisiraga omu kugura ebi ntarukwetaaga, omu kunywa ebitamiiza n'etaaba n'omu kwigabira abantu abatarukwibara kwo, kandi kunu abarukwetaaga kwo baroho.
|
monolingual_generation
|
Continue the following story in Rutooro: Natandika okukora okukira nk'oku nakoraga bwona. Nkasanga nti ninsobora kukora esaaha ikumi na munaana buli kiro, nimbyamaho mukaaga zonka. Omu kasumi ako ak'obwomeezi bwange obukaba busigaireyo abafumu nk'oku baagambire, nkasobora okuhandiika ebitabu bisatu, n'ebicwereriirwe ebigufugufu ebirukusisana ebizina makumi asatu.
|
Hali kinu nkateekereza nti obu ndiba ngezire, Felisite talirema okumanya ati nkyali mwomeezi. Ekimu ha bitabu ebi eki nayesere 'Linguzaayo' nuwe nakihongiire. Nkategeka ensimbi ezirukumara okubiteeza byona. Obwomeezi bwange obugufu bukaba nibunsemeza muno, nkaba ninsisana owaarukwiruka kaliitango kutangisa orufu.
|
monolingual_generation
|
Continue the following story in Rutooro: Omu bwomezi bwange obw'enyuma tinagonzaaga kukora muno, baitu hati obusumi bukansindikiriza nayefuma. "Ekindi ekikaba nikinsemeza nikyo eky'okumanya ngu
|
nyina ensita, ifubo buli muntu weena eri yakugondeze okumanya, baitu eri nkaba nyerinzire okutagambira omuntu weena noobwakuba nyina nyowe.
|
monolingual_generation
|
Continue the following story in Rutooro: Nateekereza kurungi nk'oku ndisiga ebintu byange omunsi. Nkabanza okuteekereza hali nyina nyowe, namuteera ha rubaju ensimbi ezi namanyire ngu niziija kumulinda. Hanyuma nimpondera amagezi g'omwana omuto Felisite, nagonza kusiga sente omu isomero erimu nukwo amagoba gaazo garaakozesibwaga okuheererra abaana basatu buli mwaka omu isomero eri okusoma. Ekicweka ekimu nakisiga okukoonyera enfuuzi omu Isaza ly'owaitu Bugoma ha nazairwe n'abazaire bange ha baarugire. Ebi byona obu namazire okubihandiika mbitaireho omukono na baakaiso na bo bataireho kyonka batarozire ebi mpandiikire, nabirorra omu bbanka nabitamu, naragira nti: "Ebbahaasa egi erisumururwa mmazire kufa." "Hati nkaba nsigaliize ekintu kimu
|
kyonka hali ebi omwana wa nyinento nyowe ebi yangambiire, nukwo kugirra abantu boona amakune, kubagabira, kukozesa engambo nungi n'okwijuka ngu, omuguuda n'omunaku, ow'ekitiinisa n'omuheereza akahanda kaitu kali kamu. Nuko akaina omu itaka. Noobu orukuba otungire ota, nuko koona ak'okasigaza omu nsi omwoyo obu gwahukana n'ekisweko kyagwo. "Omu muhanda nkaba mpaire dereeva ekiragiro nti owaraimukyaga omukono ayemerezeege motoka amutemu rundi buli tusangirwe nitwanguhiriza muno. "Binu byona obu namazire kubihikiriza kurungi nkooku nkaba ninsobora nasisana nk'arukugambira rufu nti kandi oraha? Rugayo oije ontwale owaanyu Nyabuyonga ha wakatwaire emyenda yoona. Orubimbi rwange ndugwisize orubu rwange ndusensiize.
|
monolingual_generation
|
Continue the following story in Rutooro: Obusumi bukaba numbwirra haihi, ebiro bikaba nibihwayo, na nyowe nkaba
|
ninkorra kimu obwitane okutangisa orufu kandi ninsemererwa. Baitu kandi omu
|
monolingual_generation
|
Continue the following story in Rutooro: mubiri gwange nkahunirra okurora nti nkaba ntarukweyongera okuba kubi rundi okuceka. Omu mananu nkaba niinyehurra kurungi okukira bwona. Ebiro ebi byona nkaba nyehoiremu ntarukufaaho
|
n'okurora abafumu obu narwaraga. Baitu hati obu naboine ebiro byasa kuhikira kimu hataroho kookurorraho k'okufa omu bwomeezi bwange, nahandikira abafumu bange baije beeyongere okundora.
|
monolingual_generation
|
Continue the following story in Rutooro: Nkagenda Kampala. Abafumu babiri bakaruga Nairobi baasanga omufumu ondi Kampala. Bantaahya omu irwarro lya Mulago namaramu ebiro bisatu nibaanyekebiija. Ha kiro Kyakana bandeetera amakuru ngu, 'Tuzoire ebintu bibiri omu bwomeezi bwawe. Eky'okubanza nikyo kinu, obu twakugambiire ngu noija kufa hanyuma y'ameezi mukaaga nitusobora kuba twasobeze, hakaba hatarumu kwo burwaire obwasisanaga nk'obuli omu sagama yaawe omu kasumi kali. Rundi ekya kabiri omubiri gwawe gurwaine
|
n'amaani gwasingura oburwaire obu, obu twateekeriize ngu nibwija okukwita kandi tutaine mubazi gw'okubutamba. Hati weena tusangire oli mwomeezi nk'abantu boona aboomeezi. "Iwe arukusoma ebigambo binu noosobora okuteera akasisani omu mutima noorora omunligo ogu nabairemu obu baamazire okuntebeza amakuru ganu. Nkaba nyizire kuhurra ekiro eki ndifeeramu, bangambira bati, "oyomiire nk'ibaale." Nkaija ndi mufu hati nahurra ngu ndi mwomeezi. Omunda yange nagamba nti, 'nimukasobyege nka ira.'
|
monolingual_generation
|
Continue the following story in Rutooro: Baitu nyowe emyezi egi ei namazire omu kihanga ky'ekituuru eky'okufa ekaba enyegeseze bingi. Okubanza nkaba nzoire amakuru
|
g'obwomeezi n'ensita y'okwomeera. Nkaba nyegere obukuru n'omuhendo gwa buli kiro kyona omuntu eki amara ali mwomeezi omunsi.
|
monolingual_generation
|
Continue the following story in Rutooro: Nkaba nyegere nti omuntu naasobora kukora kurungi emirimo ataliire rundi atanywire akabambura buli kiro buli kiro. Omu myenzi egi omukaaga nkaba ninsisana omuntu anyakuzairwe
|
obwa kabiri. Kandi ekikuru kya byona omwana ogu omuto akaanyegesa ati, "Haroho okwomera omu kufa," kandi ngu, "Omuntu afa akyali mwomeezi, kandi ayomeera kunu afire."
|
monolingual_generation
|
Continue the following story in Rutooro: Nyowe ntagaruke enyuma nkamalirra kugendera aho ebiro byange ebike rundi ebingi ebikaba bikyasigaireyo omu maiso,
|
kandi ebigambo ebi "Obu ndikura tindifa" omwana ebi yangambiire byaikaraga nibiteera ekide omu mutima gwange.
|
monolingual_generation
|
Continue the following story in Rutooro: Rweyamura akaba ali musigazi murungi owakaba asomere amazire siniya ya kana. Obu akaba akyali omu' isomero akaba aina enaganjani ye omwisiki enyamibwa ayayetwaga Nyakazaana. Baitu bambi obu barugire omu isomero bakaburahongana kumara omwanya mukooto. Baitu Nyakazaana akaikara omu mutima gwa Rweyamura. Ekiro kimu Rweyamura akaba ali na' abasigazi banywani be abayasomere nabo nubwo omu ou bayetaga Ruhweza amukaguza ati "Wewe, baitu ebyawe na Nyakazaana bikagarukira nkaha?" Rweyamura amwanukura ati "Ndeka mugenzi wange Nyakazaana okuruga obutwarugire omu isomera nagunu gujwa tinkamucwisaaga liiso"
|
Ayongera amugambira ati bakaba bamazire emyaka ebiri batakabonanganaga. Nubwo Ruhweza amugarukama ati "Werekere eki kitaito muno Atwoki. Nyowe ijo nkaba ndi Jinja twagwamu ngana puku na puku ha baasi paaka, twagwangana omunda yampa n'esimo ye nginu Kinu kikasemeza Rweyamura muno kandi obuyamazire kutunga esimo ya Nyakazaana n'ekihika kyona atasiibye atamuraaliize kugenda kubaza na uwe. Yamugira ati, "Abb'oki ha simu omuntu tasobora kubalizaaho bingi. Nkwoyere ndaagira nkaki! Ningonza kukurora n'amaiso. Boojo noosobora kwija nitulya hamu ek'yekiro ha Kyamukaaga obu tulimara tugende omu sineema?"
|
monolingual_generation
|
Continue the following story in Rutooro: "Noobu oraakalya nubwo oraalya okize nyowe!" Rweyamura ekisandaaro ky'Abboki kikaba kimazire
|
okumwoleka ngu aikiriize n'okusemererwa, nahabweki yagenda ha rubazo rw'okumutabarra n'obusumi. Yamugira ati,
|
monolingual_generation
|
Continue the following story in Rutooro: Nyakazaana yagarra omukono gw'esimu omu nteeko yagwo asemeriirwe. Baitu Rweyamura ha rubaju rwe akagugarramu omuhimbo gumwijwire ekifuba.
|
Akaba naasisana omusambi w'omupira gw'empaka anywisize gooro, rundi omuguruki agurukire oburaira bwe ha muguruko, hanyuma y'okugwa kabiri.
|
monolingual_generation
|
Continue the following story in Rutooro: Omunda ye akaba naagira ati, obutaikara hamu bwongiire engonzi. Lyaba ira, akasumi kahikire okwaturra Abbooki ogu nkooku mmugonza okufa, kandi
|
nkooku ndukwenda tukwatanize hamu obwomeezi. Hati nkooku namara okusoma, na uwe ali haihi kumaliiriza. Twombeke eka. Ha! Omwana ogu akasemera weena.
|
monolingual_generation
|
Continue the following story in Rutooro: Rweyamura Kampala ekaba etali waabu. Yazaarwaga Bunyoro. Abazaire be bakaba bombekere Kyabigambire ha ruguudo orwa Masindi. Kampala akaba ainamu
|
abamanyi, baitu akeegomboozaaho okugoonya omu Sosoro senta, nuho arugirreege naagenda naabarora obu araaba akiri omu Kampala. Bakaba batakamugambiire ha bamutumire.
|
monolingual_generation
|
Continue the following story in Rutooro: Haroho enganjani ye muno ou baayetaga Pita Kayongo ou yagondeze kubanza kugenda kurora. Bakasoma hamu ira. Yakorraaga omu kitongole ky'amaizi, naakoonyera omukeeto omukuru ow'ekitongole eki.
|
Akagenda okumurorra omu ofiisi ye ha Kyakataano orwebagyo. Obu yahikireyo, baagwangana omu kifuba, baaramukyangana, baabaza, baasandaara, emirimo yayeba, baijuka ebyenyuma, bacika ebinyakuroho, baalengera n'eby'omubiro by'omumaiso.
|
monolingual_generation
|
Continue the following story in Rutooro: Esaaha z'okwinuka zikahika Rweyamura akyaroho. Obu akaba naasa kugenda Kayongo amutanga namugira ati, "Leka Atwije tugendere hamu". Ategura ofiisi. Akaba aina ensimbi nke eza kaasi nka kikumi rundi bibiri, ezi baali basaswire kiro eki, habw'okwikara naabaza na munywani we, atagire
|
mwanya noobukwakuba okwijuka okwitwara omu kabbenge kaabo oku zaahuru esaaha zitakahikire, nkooku yakoraga bwona. Nahabweki akarora ebbahaasa yaitamu, yahandiika eruguru yayo omuhendo gwazo n'omutwe gwazo, yagiboha. Akaba aina akaikaro ha yasigaga yayahura ekisumuruzo kye, agenda akitayo. Baturuka na munywani we bagenda.
|
monolingual_generation
|
Continue the following story in Rutooro: Bakaahukanira Nakivubo. Kayongo yakwata ogw'owaabu Nsambya, na Rweyamura yakwata bbaasi yamutembyatembya orwa Mengo, yasiga yamunaga haihi na Kampala Omukadde, yasirimuka naataaha omu Sosorosenta. Omutima gwe akasumi koona gukaba guli ha kiro kya nyenkya ekiro. Nugubara emigongo nk'enjoka, nuguteeekaniza ebi arasobora kubaza n'okukora kusemeza omurungi Abbooki. Ebiteekerezo nka binu; "Nyenkya nikyo kiro", kakuba ndemwa okwoleka Nyakazaana engonzi zange zoona kandi nkooku ndi musaija arukusobora kumuheera kimu ebi arukwetaaga
|
ebisobora kumumara omu nsi, ndaaba ngurukirwe omugisa ogu ntalikwataniza bundi. Ningumya nti nangonza okukira boona, kakuba akaba atarukungonza akwikiriize ata bwango ati kwija kulya na nyowe eky'ekiro, hanyuma tukagenda omu sineema. Akusoboire kwekwasakwasa ati omutwe nugumuteera, rundi naagenda kumwokya isoke. Baitu boojo sente zinu ezi nyinaho omu nsahu ziraamara okumwoleka nkooku hati ntali nka buli obu twali hamu omu isomero? Kakuba ntungayo zindi nkongererezaaho tikyakuba kibi. Boojo nkuziihaha?
|
monolingual_generation
|
Continue the following story in Rutooro: Obwire obu bwaizire ekiro, Rweyamura yagenda omu kirabo Nakivubo okulya eky'ekiro, habwokuba omu Sosoro
|
senta tibaacumbiraga abagoonyi, baabahaga oburaaro bwonka. Hakaba haroho ebbaara yonka habwa bo abaagonzaaga okwegurra ebyokunywa.
|
monolingual_generation
|
Continue the following story in Rutooro: Nakivubo hakaba haroho ebirabo bingi eby'ebyokulya, buli muntu yayegombozaaga nkooku arukusiima. Rweyamura akaba ayeboniire ekirabo ky'Omusiiri, eki baayetaga Zanzibar Hoteeri. Kyali kyecumi n'abaheereza baamwo b'amakune. Etaara z'amaani g'enkuba zikaba nizikiha oburungi n'okusemera obu zaaleetaga okuhweza kwazo nukuraba omu birahuli by'erangi. Obumeeza obukaba buroho engoye zaabwo ezirukwera
|
nubwo bwabanzaaga okucundiriza omuntu. Mukama wa hoteeri akaba atairemu rediyo eyaikaraga neezina okusemeza abagenyi. Rweyamura ha yahikiireho abali bakaba bakeehere, nahabweki akaba aina omugisa okwegombooza akaikaro koona akaakasimire omu iriiro. Yakomaho okwikarra ha kameeza k'omukarugu ha rubaju. Yaragiriza ebi akaba naayenda okulya n'okunywa, atarukwanguhiriza n'obukwakuba okuhyabiriza.
|
monolingual_generation
|
Continue the following story in Rutooro: Omu Zanzibar Hoteeri, Rweyamura akamaramu esaaha yoona. Byona akaba aizire na Magazine ye, agitaire aho ha rubaju kunu naalya kunu naasoma mpora. Ha yaturukiire omu iriiro, esaaha zikaba zaahinguraho kake omu ibiri. Aheeru hakaba nihahweza nka nyamusana habw'etaara ez'amaani g'enkuba. Rweyamura abanza ayemerraaho kake, arora obulyo n'obumoso, hanyuma ateekereza ati, "baitu omungoonyo oku hati ningenda okukora ki? Obwire bukyali buto, kandubate mpora mpora ngende omu maduuka amakooto Nakasero, ndole abatunzi nkooku bacookere ebibambo byabo, ndengesanize n'emihendo ya Nairobi". Akwata omuhanda, arubata mpora mpora agenda kukora Abajungu eki beeta 'kugurra ebintu omu madirisa'. Ahingura ekizaaniro kya Nakivubo, ahika ha baasipaaka, aheta naatoma obumoso, arubata akaanya aroleriire enkiro ya Wandegeya, hanyuma acwanganiza aigukira omu ruguudo orukooto orubeeta Bbomborroodi. Atandikira aho ha batundira emigaati, haihi na Odyoni Sineema, ekicweka ekirumu amaduuka agarukukirra kimu oburungi omu Kampala yoona. Agenda naarora ebintu
|
naayetwara mporampora, ebindi 'naagurra omumadirisa g'ebirahuli', naalengesaniza emihendo n'eya Nairobi, ha yamazire emyaka ebiri. Agenda ahikira kimu ha duuka ya Durepa. 'Omu kugura' kunu nuho yaboiniire ebintu ebimu ebirungi mali, ebi yateeberiize ati kakuba akomorraamu kimu akakitookera omuligirwa we Abbooki nyenkya, nikisobora okukanyisa engonzi ze hali uwe. Baitu kandi omu ndyanga ye obusimooni oburukumarra kimu bukaba butärumu, okugura ekyekiro ekirungi n'ebyokunywa oteho n'ekiikaro ekirungi omu sineema. Yatandika okuteekereza muno. Ahonaaho ekiteekerezo nubwo kyamurabiremu nk'omurabyo gw'enkuba kiti, "Baitu torukwijuka ensimbi ziri omu ofiisi ya Kayongo? Ekisumuruzo ha akitairege oboinege, ebbahaasa ogirozire, kandi orwigi oboinege tasigirege yaruboha! Nooha araakubona?" Baitu omurabyo ogu gutamugambire ngu 'ekiro haraaraho abalinzi. Gutamwijukye ngu 'Agobeza munywani we azimba enda. Gutamuhe ekiteekerezo ngu, 'Abaisiki abamu, omuntu bamugonza nkooku ali, kunu tikuli nkooku aina'. Nahabweki bambi Rweyamura yakwata omuhanda yarubata naajwambura, naagarra nambere abairege kara rwebagyo.
|
monolingual_generation
|
Continue the following story in Rutooro: Akasanga ekyombeko eki ekikooto ekikaba kirumu ofiisi ezindi nyingi kiteekere nk'etarumu omwoyo gw'omuntu omwomeezi. Ekyombeko kikaba
|
kirumu enkuubo nyingi ezirukurabanganamu. Orubaju n'orubaju rw'enkuubo ezi, nuho hakaba hali enyigi ezirukutaahya omu ofiisi ezitali zimu.
|
monolingual_generation
|
Continue the following story in Rutooro: Rweyamura ataaha omu kyombeko, agenda naarubata obunkenke, ahika harukuubo orurukukubuka nirutoma omu ofiisi ya Pita ei akaba nakyaijuka kurungi, ayekuba obumoso aterekerra naataaha omu ofiisi ya Kayongo. Omutima gukaba gutandikire kuteera munoho okukira nkooku gukora bwona,
|
obu akaba naagorra omukono okukwata ibona ly'orwigi. Omunda akaba naayekaguza ati, "Boojo haizirege omuntu yaruboha?" Baitu obu yarukwasireho yanyoora mpora rwakinguka, yayegarukamu ati. "Nangwa." Yagaruka yayehuuma ati, "Nsenyiirwe kiyaga." Yataaha omunda, orwingi yarugarraaho amaanyuma ge, nabwo mpora.
|
monolingual_generation
|
Continue the following story in Rutooro: Akyali ha bunkenke yarubata yagenda omu karugu nambere aboinege munywani we naata ekisumuruzo. Ahikaho; ata omukono enyuma ya kabada eyeekaba eroho, asanga haliyo akasumaali, ha kasumaali aho nuho hahanikirwe akasumuruzo. Akahanuurayo amizire omwoyo; aija akwatakwata naaserra akanyadeere kaakyo,
|
nka kihimbaara oku akora. Akazoora, omukono ogumu gwikara nugukalinda kunu ogundi nuguleeta ekisumuruzo nugukitamu, anyoora, ahurra omunda kaabasuka kati pa! oyongera kwetebeza ati, "Ekiyaga nikikyaseenya," baitu iraka erindi eri akaba atarukuhurra kurungir likaba nirigamba mpora liti, "Eki otakaliire".
|
monolingual_generation
|
Continue the following story in Rutooro: Rweyamura asikayo kabada bwegege erugayo, atayo omukono akwatakwata akahurra yagihikaho eri yoonyini ei aboinege Kayongo naatayo agiihayo, agyegeka ha meeza, aboha eryahurro, Hanyuma
|
agiihaho agirorra omu nsahu ye ey'empale eya ha nyugunyu agitamu ipeesa aliboha. Akwata ekisumuruzo akigarra ha kasumaali kaakyo enyuma ya kabada omu karugu.
|
monolingual_generation
|
Continue the following story in Rutooro: Obu yamazire okukora eki yayemerra yahengeka omutwe gwe okuhuliriza, atakaimukize orugendo rw'okuturuka, yahurra hataliyo muhwe gwa muntu. Yaimukya orugendo rwe orwa kabiri okuturuka omu kyombeko. Akaba ali habunkenke akasumi koona, amatu ge gakangaraire okuhuliriza akarukucwa koona. Tahurraayo kantu. Ahika
|
ha rwigi arukingura, arurabamu agaruka arugarraaho, arubata akaanya ak'okuruga omu ofiisi okuhika ha rukuubo orukooto. Baitu obu akaba naaheta ati obwekubo obu obwamwihaga omu ofiisi ya Kayongo okumuta omurukuubo oruk ooto, akeecura omulinzi w'ekiro, n'omulinzi w'ekiro na uwe yamwekanga.
|
monolingual_generation
|
Continue the following story in Rutooro: Omulinzi onu Rwambuya nkooku baamwetaga rundi ha murundi ogw'okubanza akaba agiire omu kibuga, rundi akaba ali
|
omu nkuubo ezindi, rundi akaba agwijagiireho timmanyire baitu obu yayekangire Rweyamura yahababuka n'iraka likooto n'enkizi ati,'
|
monolingual_generation
|
Continue the following story in Rutooro: Rwambuya ayongerra kimu kubaliza haiguru atarukumwikiriza n'okumarayo ebye arukubaza, agira ati, "Muntu ki ou oraboine naagenda kurora
|
ofiisi omu itumbi ly'akahogo" (kunu obu itumbi likaba litakahikire). Omulinzi atandika kwamirra mutaahi we ati," Rwahwire ----ee!"
|
monolingual_generation
|
Continue the following story in Rutooro: Rweyamura obu yaboine byakamba, agonza okumutemberamu aturuke omu kumirizi kunu naita omuhanda. Omu kasumi ako, bombi
|
bakahurra kuruga ha nsonda endi ey'ekyombeko, Rwahwire naayetebuka naija kunu naakaguza ati, "Kiki? Kiki? Kiki Rwambuya? Nooha?"
|
monolingual_generation
|
Continue the following story in Rutooro: Omu kiikaro ky'okugarukamu Rwambuya aihayo esirimbi agita ha munwa, esuliza. Rweyamura agira ati naakona, agema
|
entomi y'amaani agyokya Rwambuya omu maiso, amukooba, enkongoteera y'omutwe agibanza ha simente, amutambuka acuncumuka naaturuka aheeru.
|
monolingual_generation
|
Continue the following story in Rutooro: Rwahwire na uwe owaakaba naija baitu naahwerereza, akahurra emirindi, omuntu nairuka naaturuka, agira ati, "Nkuboine" amukurata naamuhambya n'enduuru emuli ha munwa. Baitu Rweyamura okwiruka omu isomero akaba atakwegiire busa, Leero kaaswa kunu okuroho okujuna obwomeezi n'ibara lye! Atenterra n'enguudo naasirimuka.
|
Acwanganiza agwa omu nguudo endi, ayongerra kimu kwiruka naayebinga ebiituru by'emiti ya ha nguudo rubaju. Baitu abantu b'omu Kampala bazira enduuru. Abalinzi b'ekiro boona omu kacweka ako, ekaba ebaimukize, kandi emirindi y'okwiruka ha nguudo za simente ekaba neebahabura nambere omuhiigo guli.
|
monolingual_generation
|
Continue the following story in Rutooro: Rweyamura ayongera kwiruka, egi enguudo ei akaba arumu agirugamu agwa omu nguudo endi, baitu kandi enu bambi ekaba eri kibumbuliko, etarukuturuka, ekaba eri hagati y'enkarra z'amaju, hampero yayó haliyo orukomera rw'ekisiika ky'amatafaali, ha mugoma gwakyo eruguru bakombekeramu ebibbalibbali by'ecupa,
|
n'ebicwekacweka by'ebirahuli, nkooku Abahindi bakora okutanga abantu okubatemberra. Abarukumuhambya bakaba nibaija nibatoka. Akaba ategerwe embaju zoona. Okwongeraho eki, omu mwanya gw'entambu nk'amakumi asatu omu maiso ge akaleeba omulinzi ondi ow'ekiro na uwe aimukiibwe enduuru n'emirindi n'etoko, ayesimbire, ayetegere nk'ekitimba okumuzingiza.
|
monolingual_generation
|
Continue the following story in Rutooro: Obu akaba akyali ati, ekiteekekerezo ekindi kimurabamu nk'enkuba kiti "Orwigi oru ha bumoso torukururora?" Na uwe ayegarukamu nk'omurabyo ati, "Iwe ego kwo." Ahindura entambu ze, airuka naarwebinga. Ozimanyire zinu enyigi
|
ezinyakwikara ha bikomera by'amaju g'Abahindi. Ateekereza ati, "Boojo ndaasanga rubohere nandi rutabohere!" Agorra omukono n'ekihika kirumu enkizi, akwata ibona anyoora naasindika, rukinguka nurwesuusa ha pata zaarwo. Agira ati, "Otyo....haraija kindi...."
|
monolingual_generation
|
Continue the following story in Rutooro: Ekindi eki kibaka kitali hara. Akaba aigukiire omu Kizigati kya hakaanyuma k'eduuka, kunu nju y'okuraaramu ey'Omuhindi. Omu mwirima ahuumira ekipipa ky'ebisusu na faakalimba, kigwa kiteera obwogo hasimente, akitammbuka naahiija, omulinzi ahababuka. Omumaiso ge hakaba haliyo ekikomera ekindi. Agira ati, "Leero hati nkoleki?" Akaba ataina
|
mwanya kuserra nambere orwigi orundi ruli; nabwo noobu yakuruboine akaba atarukugumya ati yakurusangire rutabohere nka ruli. Kyonka ekirungi hali uwe ebikomera bya hakaanyuma k'Abahindi tibikira kuraiha muno. Akaba naasobora kuguruka akaimukya emikono akakwata ha mugoma gwakyo. Habw'omugisa gwe rubaju rwa kunu bakaba batombekiiremu bicupa n'ebirahuli.
|
monolingual_generation
|
Continue the following story in Rutooro: Rweyamura ayetuuta, aguruka akwata hamugoma eruguru, ayesika aguruka agwa rubaju rwa kuli. Asangayo enguudo endi ateera ekiikoohe ati, "Ehuu" naateekereza ati, "Kampaho abarukumpambya mbatiire
|
amabega." Arubata nairukamu naamagamaga. Obu akaba naahika ati ha koona y'enguudo, abaserukali babiri abapoliisi akasanga baamera, bakaba bamweserekeriire hanyuma y'okuhurra epumpu egi yoona. Baamuhamba obwara.
|
monolingual_generation
|
Continue the following story in Rutooro: Obulemu hati bwatandika buhyaka n'abalinzi b'obusinge bw'abantu omu rubuga nk'oru, abakaba nibakora omulimo gwabo. Rweyamura akaba naarwanira okufa n'okukira habwokuba abantu b'omu Kampala bazira kuhurra ngu onu musuma, noobu okuba oli omu mikono ya Poliisi nibasobora okukutagurataagurraamu. Baitu ekikuru kya byona Rweyamura akaba narwanirra ekitiinisa ky'ibara lye,
|
n'omulimo gwe n'obwomeezi bwe bwona obw'omumaiso. Akaba ali musigazi muto aina amaani, omubiri gwe gukaba gumanyiire ebisasaizi n'okukora muno okutajwaha bwango. Okuteera entomi oku yayegere nk'omużaano omu isomero, akakusanga kuli kw'omugaso omu kasumi nka kanu ak'okwerwanaho. Nyenkya Kyamukaaga akaba araganiize Nyakazaana we okumuliisa n'okumutwara omu sineema. Bakihurre bata!
|
monolingual_generation
|
Continue the following story in Rutooro: Ebintu ebi byona byayekoba hamu byamuha amaani agatali g'obutoosa okurwanisa abaserukale. Omunda ye abagira ati, "Muunyesereekeriire mwankumba mwankwata, linda nu mbooleke aga nazairwe na go." Omuserukale
|
omu amucwamu, owa kabiri obu akaba naasa okumuhamba obwara amuteera entomi n'amaani ge goona amunaga kuli; ow'okubanza obu akaba naasa okumugwera yamwesumba, yayongera okwiruka obutarora nyuma.
|
monolingual_generation
|
Continue the following story in Rutooro: Baitu noobu okuba oli musigazi w'amaani ota, akasumi kahika obu ojwaha okakondeza, amaguru gakateba, orwoya rukakuhwamu, omutima gukateera obutaikya gukasa oguraakuleetwa omukanwa. Rweyamura akaba ali haihi okuhika haihi n'akasumi ako ha yahikiire hakoona endi ey'oruguudo. Yayongera okwiruka yagikuba. Omumaiso ge ha rubaju rwa kuli orw'oruguudo yaleebayo motoka eyemeriire muhanda rubaju, etunuuliire ha arukuruga, agangaijuka naagyeyuna n'amaani amake ago aga akaba asigaizeemu. Akwata orwigi rwayo naahiija. Kiro
|
eki kyonka akaba akwasire ha nyigi emirundi ebiri aina okugurukyagurukya niimugirra amakune niimutaahya boojo na rumu orwa motoka ruraamukunira rumutahye, omu kasumi aka arukwetaagiramu ati obwirukiro na h'okwebinga? Anyoora omukono gw'orwigi rwa matokoa n'ekihika n'amasiko abona rwamwekingurra na "Kaije". Agitaaha arukinga aikarra omu ntebe ya dereeva. Akwata ha kooma akaakya motoka erema kufeekya, ayongera okukasindika omurundi gwa kabiri, kunu ekigere akitaire ha ndeesi y'omurro. Na kuteezaayo.
|
monolingual_generation
|
Continue the following story in Rutooro: Akaba naikya naahiija muno nk'anyakuraaliire okwikya limu akamara. Obu yaimukize amaiso akaleeba omuserukale arukumuhambya naaheta koona naamwizira, gwamucwera maingi. Omunda ye yayeganyira ati "Leero nkabweza ira nkatabura nyingi hati ekyange kihoire! Baitu obu akaba ali
|
omu kuhiija oku kwona, ekifuba nikyehaga nikyehagurra, entuyo neemwiturruuka nk'amaizi ahoire amasiko nk'arukwiha enjara omu banyinazaara akahurra iraka ly'omukazi erirukuheheera nirisisana oti rundi akaba aralihuliireho niriruga omu ntebe y'enyuma eya motoka nirigamba liti,"Baitu tohindura ekisumuruzo eki!"
|
monolingual_generation
|
Continue the following story in Rutooro: Omu nkizi n'ensazi yoona, Rweyamura akaba ayeberwe ngu kwija kwakya motoka obanza kunyoora ekisumuruzo nukwo osindika akooma k'okugyakya. Ahonaaho atarukufaayo kumanya anyakumuhaire amagezi n'ebindi byona
|
ahindura ekisumuruzo ekikaba kimuli omumaiso omu kiikaro kyakyo, asindika akooma injiini eyorra. Ataho etaara ahanga giya, atenterra naarabaho omupoliisi arukumuhambya, enkufiira agikwasire omungaro, orusaya rumulebiire.
|
monolingual_generation
|
Continue the following story in Rutooro: Bakaba baagendaho omwanya, omuserukale bamusigire enyuma hara iraka erirukuheheera omu ntebe y'enyuma lyongera okugamba liti, "Nyikaire ndindiriize isenyowe. Iseenyowe mufumu, bamwetiire omurwaire.
|
Nyizire na uwe, baitu nyowe nasigara omu motoka. Obu otaahire omu motoka tiinyina ekingambire, habwokuba nyikaire nyina ekihika ky'okumanya eki orukwija kukora."
|
monolingual_generation
|
Continue the following story in Rutooro: Rweyamura hati akaba amazire okumanya ati abarukumuhambya abasigire hara, yatwara motoka mpora mpora naahuliiriza orubazo orurukumuruga enyuma. Iraka likaba nirimusisanira eri amanyire kurungi, baitu atarukulikwataniza. Omukazi omuntebe y'enyuma na uwe akaba naasisanira kimu nk'arukumanya omusaija
|
ogu anyakutaahire omu motoka ya ise baitu atarukugumiza kimu obu araaba naaroota rundi naarora. Rweyamura agendaho omumaiso kake, ahika ha muhanda rubaju aharungi, ayemereza maguru ana, enyakumwihire omu maino g'entale. Akubuka okubaza n'omukazi anyakumusahwire omu runyota.
|
monolingual_generation
|
Continue the following story in Rutooro: Obu yamwetegeriize, Rweyamura akacwekwa enkizi ei akaba atakacwekwaga omu bwomeezi bwe bwona, habwokuba omwisiki ou akaba atunurraine na uwe omu kairimairima k'omunda ya motoka,
|
akaba atali ondi n'ondi, baitu ni Nyakazaana omurungi we! Kandi hati enkizi, ensoni obutiini n'etuutu byakiraho ebya kara. Akasiswa oti rundi airukiire enjura omu rufunjo.
|
monolingual_generation
|
Continue the following story in Rutooro: Nyakazaana na uwe owaakaba amazire emyaka ebiri yoona atakabonaga Rweyamura, nahabweki atananyire biro binu nkooku ajwara, obu yayetegeriize ngu omusaija anyakuli ha siteeringi ya
|
motoka ya ise, ou abaserukale baizire nibahambya tali ondi n'ondi, baitu ni Rweyamura enganjani ye, byamuteera ibumbakanwa eri akaba atakaitiranaga omu bwomeezi bwe bwona.
|
monolingual_generation
|
Continue the following story in Rutooro: Abanywani banu bombi obu baamazire kuhuna okumara akaanya, buli omu atarukumanya ebirukurabanganamu omu mutima
|
gwa mutaahi we; nubwo Rweyamura yabalize n'iraka lye niritukumiramu kake ati, "Abbooki omanyire okubinga motoka?
|
monolingual_generation
|
Continue the following story in Rutooro: Nyakazaana agarukamu ati, "Ninsobora okulengaho." Hanyuma nubwo amukaguza ati, "Kandi iwe obu hati ndaakusigaha ekiro kinu? Ija tugende hamu Omufumu araakutwara ha orukuraara" Rweyamura akaba ataina mwoyo gw'okugaruka nambere baarugire,
|
naatiina kusanga omufumu yaija naaserra motoka ye n'omuhara, n'okusobora kusoborra okuraakurataho ahonaho, nahabweki ayegumya ahakana naagamba ati, "Abbooki oku tindukwija okugarukayo, ndaagenda nyenka n'ebigere ha ndukuraara. Ka ngikuhindurre ngiroze ha twaruga."
|
monolingual_generation
|
Continue the following story in Rutooro: Akubuka, anyoora ekisumuruzo asindika akooma k'okwakya eyaka, ataho etaara, agihindura agiroza ha agiihirege. Akingura orwigi rwe aturuka. Akingurra Nyakazaana atunuliire ha rubaju na Nyakazaana na uwe aturuka atarukwikiriza amaiso ge okwitiraitirana n'age.
|
Ahingura aikarra omu kiikaro ky'omubingi. Rweyamura amukingira. Ayeehikaaniza kurungi ha siteeringi, agitamu giya agisimbura neegurukamu nk'abeega boona, kunu Rweyamura amutunuuliire bwisobwiso. Agenda mporampora okuhikya obu yahweriireyo. Rwenyamura asigara omu kairima aheeru n'omunda.
|
monolingual_generation
|
Continue the following story in Rutooro: Atandika okusosooza omuhanda gwe mpora, omutima gumulemiire, okugaruka omu ngoonyo ye. Arubata naayetantara ebyererezi by'etaara,
|
n'enkiro zoona nambere basobora okumumanyirra. Agira omugisa ataaha omu sosoro senta hatabaireho anyakumukagwize noobukwakuba okumwemereza.
|
monolingual_generation
|
Continue the following story in Rutooro: Baitu obu yahikire omu kisiika kye, yasika ebikingyo yabigarraaho, yataho etaara kake yayerora omu
|
ndolerwamu, yagaruka yazizimya ahonaaho, yaikarra ha kitabu kye. Obu omuhito gwe nubwo gwasisaine ogurukutandika buhyaka.
|
monolingual_generation
|
Subsets and Splits
No community queries yet
The top public SQL queries from the community will appear here once available.